TÁJÉKOZTATÁS
a csekély összegű támogatások központi adatbázisban történő nyilvántartásáról

Az Európai Bizottság a jogbiztonság növelése, valamint a kedvezményezetti adminisztratív terhek csökkentése érdekében kötelezővé teszi a tagállamok számára a csekély összegű (de minimis) támogatások központi adatbázisban történő átlátható és naprakész nyilvántartását, valamint nyilvános hozzáférhetővé tételét. 
A központi adatbázisban történő nyilvántartást az általános de minimis rendelet[footnoteRef:1] és a közszolgáltatási de minimis rendelet[footnoteRef:2] 2026. január 1-jétől, a mezőgazdasági de minimis rendelet[footnoteRef:3] pedig 2027. január 1-jétől írja elő felmenő rendszerben. [1:  az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2023. december 13-i (EU) 2023/2831 bizottsági rendelet (általános de minimis rendelet)]  [2:  az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2023. december 13-i (EU) 2023/2832 bizottsági rendelet (közszolgáltatási de minimis rendelet)]  [3:  az Európai Unió működéséről szóló szerződés 107. és 108. cikkének a mezőgazdasági ágazatban nyújtott csekély összegű támogatásokra való alkalmazásáról szóló, 2013. december 18-i 1408/2013/EU bizottsági rendelet (mezőgazdasági de minimis rendelet)] 

A nyilvántartás célja, hogy átláthatóan és a jelenleginél egyszerűbb eljárással legyen lehetőség nyomon követni a kedvezményezettek számára nyújtott csekély összegű támogatásokat azok felső értékhatárainak betartása érdekében. 
Tájékoztatjuk, hogy 2026. január 1-jétől, felmenő rendszerben a csekély összegű támogatások tagállami nyilvántartásaként a Magyar Államkincstár (a továbbiakban: Kincstár) által működtetett Országos Támogatás-ellenőrzési Rendszer (a továbbiakban: OTR) szolgál.[footnoteRef:4]  [4:  az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet] 

Felhívjuk egyúttal szíves figyelmüket, hogy Az államháztartásról szóló 2011. évi CXCV. törvény (a továbbiakban: Áht.) 56/B. §-a értelmében a költségvetési támogatások mellett a költségvetési támogatásnak nem minősülő csekély összegű támogatások vonatkozásában már 2026. január 1-jét megelőzően is fennállt az OTR adatszolgáltatási kötelezettség.
Az OTR-ben rögzített csekély összegű támogatások adatai a Kincstár honlapján keresztül elérhető Közpénzügyi Portálon önálló riportban tekinthetők meg. A támogatási adatok egyfelől a kedvezményezett neve, másfelől adószámának törzsszáma alapján kérdezhetők le. 
Fentiek alapján felhívjuk a csekély összegű támogatásokat nyújtó Támogatók szíves figyelmét, hogy a hazai és uniós jogszabályoknak történő megfelelés, valamint a megbízható és teljes körű tagállami nyilvántartás működtetése érdekében az OTR vonatkozásában előírt adatszolgáltatási kötelezettségük teljesítésére szíveskedjenek kiemelt figyelmet fordítani.
Az OTR rendszer használatával kapcsolatban esetlegesen felmerülő kérdések esetén a kincstári OTR szakterület munkatársai készséggel állnak rendelkezésre a monitoring@allamkincstar.gov.hu e-mail címen.

